贫，十馀岁尚未就传，有同里石姓者夜梦龙绕其柱，及明视之，乃良相也，因教之读书，妻以女。二十二入学，中万历二十八年（1600年）庚子科湖广乡试举人，二十九年（1601年）联捷辛丑科进士，初任南京工部屯田司主事，升兵部员外，转郎中，迁知扬州府。丁母忧，起补大名府，历河南副使、山东参政。立品正直，居心仁厚，为官数十年，廉明清肃，所至有声。年五十一卒于官。子二：之琴官司理，之完官守备。邑庠生隆万，五代孙也。